**Ministru kabineta noteikumu projekta “Grozījumi Ministru kabineta 2017. gada
28. februāra noteikumos Nr. 102 “Noteikumi par oficiālās statistikas veidlapu paraugiem iepirkumu jomā un veidlapu iesniegšanas un aizpildīšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ņemot vērā, ka 2020. gada 1. maijā stājās spēkā grozījumi Publisko iepirkumu likumā, paredzot Publisko iepirkumu likuma 5. panta 19. apakšpunktā jaunu iepirkuma procedūru piemērošanas izņēmumu, šo noteikumu projekta mērķis ir papildināt Ministru kabineta 2017. gada 28. februāra noteikumu Nr. 102 “Noteikumi par oficiālās statistikas veidlapu paraugiem iepirkumu jomā un veidlapu iesniegšanas un aizpildīšanas kārtību” (turpmāk – Noteikumi Nr. 102) 1. pielikumu ar jaunu 190. rindas kodu, paredzot, ka pasūtītājs, sagatavojot pārskatu par iepirkumiem, norāda arī informāciju par Publisko iepirkumu likuma 5. panta 19. apakšpunktā paredzēto iepirkuma procedūru piemērošanas izņēmumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Publisko iepirkumu likumā, kas stājās spēkā 2020. gada 1. maijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publisko iepirkumu likuma 77. pantā ir noteikts pilnvarojums Ministru kabinetam noteikt kārtību, kādā katru gadu līdz 1. aprīlim pasūtītāji iesniedz Iepirkumu uzraudzības birojam statistikas pārskatus par publiskā iepirkuma līgumiem. Tāpat minētais pants pilnvaro Ministru kabinetu noteikt statistikas pārskatu saturu.Noteikumi Nr. 102 nosaka oficiālās statistikas veidlapu paraugus iepirkumu jomā, ko aizpilda pasūtītāji Publisko iepirkumu likuma izpratnē, kā arī šo veidlapu iesniegšanas un aizpildīšanas kārtību.Ņemot vērā, ka 2020. gada 1. maijā stājās spēkā grozījumi Publisko iepirkumu likumā, ar ko tiek papildināts Publisko iepirkumu likuma 5. pants, pievienojot tam 19. apakšpunktu un nosakot iepirkuma procedūru piemērošanas izņēmumu būvdarbiem, piegādēm vai pakalpojumiem, kas tiek īstenoti daudzdzīvokļu dzīvojamo ēku energoefektivitātes paaugstināšanas programmas ietvaros, tiek noteikts, ka Publisko iepirkumu likuma noteiktās iepirkuma procedūras, ja iepirkuma līguma paredzamā līgumcena ir mazāka par Ministru kabineta noteiktajām līgumcenu robežvērtībām, nepiemēro būvdarbiem, piegādēm vai pakalpojumiem daudzdzīvokļu dzīvojamo ēku energoefektivitātes paaugstināšanas programmas ietvaros, kuru administrē akciju sabiedrība “Attīstības finanšu institūcija Altum”.Ņemot vērā Publisko iepirkumu likuma 5. panta 19. apakšpunktā paredzēto iepirkuma procedūru piemērošanas izņēmumu, Noteikumu Nr. 102 1. pielikumu ir paredzēts papildināt ar jaunu 190. rindas kodu, paredzot, ka pasūtītājs, sagatavojot pārskatu par iepirkumiem, norāda arī informāciju par Publisko iepirkumu likuma 5. panta 19. apakšpunktā paredzēto iepirkuma procedūru piemērošanas izņēmumu.Ievērojot, ka Noteikumu Nr. 102 1.pielikums tiek papildināts ar jaunu 190. rindas kodu, nepieciešams attiecīgi precizēt Noteikumu Nr. 102 13., 15., 16., 17. un 18.punktā minētās rindu ailes.Grozījumi stājas spēkā 2021. gada 1. janvārī, jo statistikas pārskati par iepriekšējā pārskata gadu ir iesniedzami un tehniski izveidojami Publikāciju vadības sistēmā ar jaunu kalendārā gada sākumu (1.janvāri), līdz ar to arī stāšanās spēkā norādītais datums ir gada sākums 1. janvāris. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Iepirkumu uzraudzības birojs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1656 Pasūtītāji Publisko iepirkumu likuma izpratnē, kuriem ir pienākums aizpildīt Noteikumu Nr. 102 veidlapas. Iepirkumu uzraudzības biroja darbinieki, kuri iesaistīti pārskatu veidlapu pārbaudē. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielināsies tiem pasūtītājiem Publisko iepirkumu likuma izpratnē, kuriem būs pienākums iesniegt pārskatu, un Iepirkumu uzraudzības biroja darbiniekiem, kuriem būs pienākums veikt to apstrādi. |
| 3. | Administratīvo izmaksu monetārs novērtējums | Administratīvo izmaksu monetārais novērtējums mērķgrupai, kuru veido pasūtītāji, nepārsniedz 2000 euro. Administratīvo izmaksu monetārais novērtējums Iepirkumu uzraudzības birojam: (10,45 x 0,08) x (17 x 1) = 0,84 x 17 = 14,28 euro, kur - 10,45 euro ir samaksa (divi vecākie referenti) vidēji h; - lai veiktu datu pārbaudi, vidējais laika patēriņš, plānotais (5 min jeb 0,08h); - pasūtītāju skaits, iespējamais (17 gab. jeb 1% no Publikāciju vadības sistēmā reģistrētajiem pasūtītājiem) un - pārskatu iesniedz reizi gadā.Lai Iepirkumu uzraudzības biroja uzturētajā Publikāciju vadības sistēmā nodrošinātu projektā paredzēto izmaiņu ieviešanu publisko iepirkumu gada pārskatā, programmatūras izmaiņu izstrādes un testēšanas darbi tiks veikti spēkā esošā Publikāciju vadības sistēmas uzturēšanas līguma ietvaros, veicot regulāros uzturēšanas darbus saskaņā ar līgumā paredzētajiem nosacījumiem. Programmatūras izstrādes un tās atbalsta pakalpojumiem nepieciešamo finansējumu Iepirkumu uzraudzības birojs nodrošinās sava budžeta ietvaros. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi tika publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Publisko iepirkumu politika” (https://www.fm.gov.lv/lv/sabiedribas\_lidzdaliba/tiesibu\_aktu\_projekti/publisko\_iepirkumu\_politika#project595), līdz ar to sabiedrības pārstāvjiem bija iespējams līdzdarboties projekta izstrādē, rakstveidā sniedzot viedokļus par projektu.Kā arī likumprojekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļvietnes sadaļā “Tiesību aktu projekti”. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties likumprojekta izstrādē, rakstveidā sniedzot viedokļus par likumprojektu, kas 2020.gada 19.jūnijā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Publisko iepirkumu politika”, tīmekļvietne:https://www.fm.gov.lv/lv/sabiedribas\_lidzdaliba/tiesibu\_aktu\_projekti/publisko\_iepirkumu\_politika/#project541. |
| 3. | Sabiedrības līdzdalības rezultāti | Nav |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā “Latvijas Vēstnesis”, kā arī tas tiks ievietots bezmaksas normatīvo aktu datu bāzē www.likumi.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Finanšu ministrs J.Reirs

Deksne 66931496

sintija.deksne@iub.gov.lv